CELEX: 32006R1234
Language: fi
Date: 2006-08-16
Title: Komission asetus (EY) N:o 1234/2006, annettu 16 päivänä elokuuta 2006 , kolmannessa maassa erityistuontikohtelun saavien naudanliha-alan tuotteiden viennin avustamisjärjestelmän soveltamista koskevista yksityiskohtaisista säännöistä annetun asetuksen (ETY) N:o 2973/79 muuttamisesta

17.8.2006   
            
            
               FI
            
            
               Euroopan unionin virallinen lehti
            
            
               L 225/21
            
         
      KOMISSION ASETUS (EY) N:o 1234/2006,
   annettu 16 päivänä elokuuta 2006,
   kolmannessa maassa erityistuontikohtelun saavien naudanliha-alan tuotteiden viennin avustamisjärjestelmän soveltamista koskevista yksityiskohtaisista säännöistä annetun asetuksen (ETY) N:o 2973/79 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1) ja erityisesti sen 33 artiklan 12 kohdan,
   sekä katsoo seuraavaa:
   
               (1)
            
            
               Naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995 annetun komission asetuksen (EY) N:o 1445/95 (2), sellaisena kuin se on muutettuna asetuksella (EY) N:o 360/2004 (3), 12 artiklan 8 kohdassa ei enää säädetä mahdollisuudesta siirtää käyttämättä jääneitä määriä, silloin kun määrät, joille on haettu todistuksia, ovat pienemmät kuin vientiä varten käytettävissä oleva kokonaismäärä.
            
         
               (2)
            
            
               Kolmannessa maassa erityistuontikohtelun saavien naudanliha-alan tuotteiden viennin avustamisjärjestelmän soveltamista koskevista yksityiskohtaisista säännöistä 21 päivänä joulukuuta 1979 annetun komission asetuksen (ETY) N:o 2973/79 (4) 1 artiklan 1 kohdassa säädetään Amerikan yhdysvaltoihin vietävän tuoreen, jäähdytetyn tai pakastetun naudanlihan 5 000 tonnin vuosittaisesta kiintiöstä. Siinä säädetään myös kyseisen kiintiön jakamisesta neljään 1 250 tonnin suuruiseen osaan, jotka ovat käytettävissä neljännesvuosittain, sekä mahdollisuudesta siirtää edellisellä neljänneksellä käyttämättä jääneet määrät seuraavalle vuosineljännekselle.
            
         
               (3)
            
            
               Asetuksella (EY) N:o 360/2004 tehdyn muutoksen vuoksi asetuksen (ETY) N:o 2973/79 1 artiklan 1 kohdan toisen alakohdan säännös, joka koskee seuraavalle vuosineljännekselle siirtoa, on vanhentunut, ja se olisi poistettava.
            
         
               (4)
            
            
               Lisäksi edellä mainitun kiintiön käyttöaste ja mainitun siirtomahdollisuuden poistaminen huomioon ottaen ei ole enää syytä pitää voimassa velvollisuutta jakaa kyseinen kiintiö neljään samansuuruiseen neljännesvuosittaiseen osaan. Sen vuoksi käytettävissä olevien määrien jakaminen neljännesvuosittain olisi poistettava.
            
         
               (5)
            
            
               Sen vuoksi asetusta (ETY) N:o 2973/79 olisi muutettava.
            
         
               (6)
            
            
               Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Poistetaan asetuksen (ETY) N:o 2973/79 1 artiklan 1 kohdan toinen alakohta.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä elokuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 160, 26.6.1999, s. 21. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2).
   
      (2)  EYVL L 143, 27.6.1995, s. 35. Asetus sellaisena kuin se on viimeksi muutettuna asetuksella (EY) N:o 1118/2004 (EUVL L 217, 17.6.2004, s. 10).
   
      (3)  EUVL L 63, 28.2.2004, s. 13.
   
      (4)  EYVL L 336, 29.12.1979, s. 44. Asetus sellaisena kuin se on viimeksi muutettuna asetuksella (ETY) N:o 3434/87 (EYVL L 327, 18.11.1987, s. 7).